ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS FRIDRICHO BAJORAIČIO VIEŠOSIOS BIBLIOTEKOS TEIKIAMŲ PASLAUGŲ KAINŲ NUSTATYMO“ PROJEKTO

2023 m. birželio 13 d.
Šilutė

	1. Parengto projekto tikslai ir uždaviniai.

	Nustatyti naujas Šilutės rajono savivaldybės Fridricho Bajoraičio viešosios bibliotekos teikiamų paslaugų kainas.

	2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos vietos savivaldos įstatymo 15 straipsnio 2 dalies 29 punktą, savivaldybės tarybos išimtinė kompetencija yra kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas nustatymas. 
Šilutės rajono savivaldybės tarybos 2016 m. birželio 30 d. sprendimu Nr. T1-394 „Dėl Šilutės rajono savivaldybės Fridricho Bajoraičio viešosios bibliotekos teikiamų paslaugų kainų nustatymo“ pirmu punktu nustatytos Fridricho Bajoraičio viešosios bibliotekos teikiamų paslaugų kainos. Savivaldybės tarybos 2018-03-29 sprendimu Nr. T1-989 ir 2018-09-27 sprendimu Nr. T1-1123 teikiamų mokamų paslaugų sąrašas papildytas plačiaformate spauda bei edukaciniais užsiėmimais.
[bookmark: _GoBack]Gautas Šilutės rajono savivaldybės Fridricho Bajoraičio viešosios bibliotekos 2023-06-06 raštas Nr. 1.9-86 „Dėl mokamų paslaugų“, kuriame prašoma nustatyti naujas Šilutės rajono savivaldybės Fridricho Bajoraičio viešosios bibliotekos teikiamų mokamų paslaugų kainas. Siūlomos kainos sudarytos atsižvelgus į analogiškų bibliotekų teikiamų mokamų paslaugų kainas palyginamuoju būdu (Tauragės B. Baltrušaitytės, Kretingos M. Valančiaus, Klaipėdos miesto I. Kanto, Plungės viešosiomis bibliotekomis). 

	3. Kokių pozityvių rezultatų laukiama.

	Tenkinami Šilutės rajono savivaldybės Fridricho Bajoraičio viešosios bibliotekos lankytojų poreikiai, padidės Įstaigos specialiųjų lėšų pajamos.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinis vertinimas pridedamas.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Zita Tautvydienė, Ūkio skyriaus vedėjo pavaduotoja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Fridricho Bajoraičio viešoji biblioteka, teikiamų paslaugų kainos.

	 10.  Kiti,  autorių nuomone,  reikalingi pagrindimai ir paaiškinimai.

	Pridedama:
1. Šilutės rajono savivaldybės Fridricho Bajoraičio viešosios bibliotekos 2023-06-06 raštas Nr. 1.9-86 „Dėl mokamų paslaugų“.
2. Šilutės rajono savivaldybės Fridricho Bajoraičio viešosios bibliotekos 2023-06-06 rašto Nr. 1.9-86 „Dėl mokamų paslaugų“ priedai (Projektas; Lyginamasis variantas; Mokamų paslaugų kainų palyginimas su kitomis bibliotekomis).


	



Ūkio skyriaus vedėjo pavaduotoja				Zita Tautvydienė
